[bookmark: _GoBack]Ordin pentru modificarea și completarea Ordinului președintelui ANRE nr. 15/2013 privind valorificarea cantităţilor de gaze naturale pe piaţa internă şi modalitatea de stabilire/avizare a structurilor amestecului de gaze naturale

    Având în vedere prevederile art. 99 lit. e) şi l), art. 101 alin. (2) lit. c), art. 122 alin. (1) lit. h), art. 124 alin (1) lit. e) şi <LLNK 12012   123 10 202 181 72>art. 181 din Legea energiei electrice şi a gazelor naturale nr. 123/2012, cu modificările şi completările ulterioare, şi ale <LLNK 12007    33180 302   8 70>art. 8 lit. a) şi c) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin <LLNK 12012   160 10 201   0 18>Legea nr. 160/2012, 

în temeiul prevederilor <LLNK 12007    33180 302   5 74>art. 5 alin. (1) lit. c) din Ordonanţa de urgenţă a Guvernului nr. 33/2007, aprobată cu modificări şi completări prin <LLNK 12012   160 10 201   0 18>Legea nr. 160/2012,

preşedintele Autorităţii Naţionale de Reglementare în Domeniul Energiei emite prezentul ordin.

Art. I. - <LLNK 12013    24 50-401   0 92>Ordinul preşedintelui Autorităţii Naţionale de Reglementare în Domeniul Energiei nr. 15/2013 privind valorificarea cantităţilor de gaze naturale pe piaţa internă şi modalitatea de stabilire/avizare a structurilor amestecului de gaze naturale, publicat în Monitorul Oficial al României, Partea I, nr. 169 din 29 martie 2013, se modifică şi se completează după cum urmează:

1. La articolul 3, alineatul (1), litera b) se modifică şi va avea următorul cuprins:
“b) în cazul producătorilor de gaze naturale şi furnizorilor - cantităţile de gaze naturale din producţie internă destinate comercializării în alte state din spaţiul comunitar și cantitățile de gaze naturale din producție internă destinate exportului;”
2. La articolul 5, alineatul (1), după litera g) se introduce litera g1) având următorul cuprins:Va rugam asteptati. Cautam disponibilitatea camerelor.


 “g1) cantitățile de gaze naturale din producție internă destinate exportului;”

3. La articolul 6, alineatul (2), litera a) se modifică şi va avea următorul cuprins:
“a) cantităţile de gaze naturale din producţia internă curentă, mai puţin cantităţile din producţie internă necesare acoperirii necesarului de consum al CPET, cantităţile din producţie internă injectate în depozitele de înmagazinare subterană în vederea acoperirii necesarului de consum al clienţilor din piaţa reglementată, cantităţile prevăzute la art. 8 alin. (3), cantităţile de gaze naturale din producţie internă destinate comercializării în alte state din spaţiul comunitar şi cantitățile de gaze naturale din producție internă destinate exportului;”

4. La articolul 6, alineatul (3), după litera h) se introduce litera h1) având următorul cuprins:
“h1) cantitățile de gaze naturale din producție internă destinate exportului;”

5. La articolul 7, alineatul (1), după litera e) se introduce litera f) având următorul cuprins:
“f) modificarea cantităţilor de gaze naturale din producţie internă destinate exportului faţă de estimarea iniţială transmisă DOPGN de către producători şi/sau furnizori.”

6. La articolul 9, alineatul (3) se modifică şi va avea următorul cuprins:
“(3) Producătorii de gaze naturale au obligaţia de a disponibiliza producţia de gaze naturale pentru asigurarea componentelor din producţia internă în structurile amestecurilor de gaze naturale stabilite/avizate de ANRE, cu excepţia celor prevăzute la art. 8 alin. (3), a celor destinate comercializării în alte state din spaţiul comunitar şi a cantităților de gaze naturale destinate exportului.”

7. La articolul 12, alineatul (5), litera c) se modifică şi va avea următorul cuprins:
“c) un raport privind cantităţile de gaze naturale din import, cantităţile de gaze naturale comercializate în alte state din spaţiul comunitar şi cantităţile de gaze naturale exportate, defalcate pe furnizori şi pe fiecare punct de interconectare;”

Art. II. - Prezentul ordin se publică în Monitorul Oficial al României, Partea I.

